Bunăoară, ce mesaj a transmis pavilionul Franței, scăldat în lumina zilei, după ce ani de-a rândul alte invitate de onoare și-au înscenat, misterios și fabulos, prezența într-o umbră protectoare, aidoma celei ce domnește în sălile de teatru... Un miros ademenitor de lemn, materia fără de care nici hârtia și nici rafturile bibliotecilor în formele lor tradiționale nu s-ar fi putut întrupa, se răspândea din interiorul pavilionului, pe culoare.